Ehdotus: neuvoston päätös assosiaationeuvostossa vahvistettavasta Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 73 artiklan täytäntöönpanoa koskevasta yhteisön kannasta /* KOM/2000/0764 lopull. */





Ehdotus: NEUVOSTON PÄÄTÖS assosiaationeuvostossa vahvistettavasta Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 73 artiklan täytäntöönpanoa koskevasta yhteisön kannasta (komission esittämä) PERUSTELUT (1) Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 73 artiklan mukaan assosiaationeuvosto päättää työryhmän perustamisesta arvioimaan sopimuksen sosiaalialan määräysten täytäntöönpanoa ennen sopimuksen ensimmäisen voimassaolovuoden päättymistä. (2) Sosiaalialan määräysten täytäntöönpano on tärkeää ottaen huomioon Marokon ja Euroopan yhteisön välisen muuttoliikkeen laajuuden ja siitä johtuvat moninaiset ongelmat. (3) Työryhmän tehtävänä on arvioida sopimuksen sosiaalialan määräyksiä pysyvästi ja säännöllisesti. Erityisesti se tarkastelee kansallisuuteen perustuvan syrjinnän kieltämistä koskevan periaatteen noudattamista marokkolaisten ja Euroopan unionin työntekijöiden välillä sopimuksen soveltamisalaan kuuluvilla aloilla sekä sosiaaliturvaa koskevien sopimuksen määräysten soveltamista. Sen tehtävänä on myös edistää sosiaalialan vuoropuhelua ja yhteistyötä. (4) Komission laatima ehdotus perustuu pitkälle Tunisian kanssa tehdyn Euro-Välimeri-sopimuksen yhteydessä samasta asiasta tehtyyn päätöksen. (5) Näissä olosuhteissa neuvostoa pyydetään hyväksymään EY-Marokko-assosiaationeuvoston päätösehdotus, joka koskee sosiaaliasiain työryhmän perustamista. Ehdotus: NEUVOSTON PÄÄTÖS assosiaationeuvostossa vahvistettavasta Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 73 artiklan täytäntöönpanoa koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon komission ehdotuksen [1], [1] EYVL C ..., ..., s. ... sekä katsoo seuraavaa: (1) Euro-Välimeri-sopimus Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehtiin 24 päivänä tammikuuta 2000. (2) Sopimuksen 73 artiklan mukaan assosiaationeuvosto tekee ennen sopimuksen ensimmäisen voimassaolovuoden päättymistä päätöksen työryhmän perustamisesta arvioimaan pysyvästi ja säännöllisesti sopimuksen VI osaston 1-3 luvun määräysten täytäntöönpanoa, ON PÄÄTTÄNYT SEURAAVAA: Ainoa artikla Euroopan yhteisöjen ja niiden jäsenvaltioiden sekä Marokon kuningaskunnan välillä tehdyllä Euro-Välimeri-sopimuksella perustetussa assosiaationeuvostossa otettava kyseisen sopimuksen 73 artiklan täytäntöönpanoa koskeva yhteisön kanta vastaa tämän päätöksen liitteenä olevan assosiaationeuvoston päätösluonnoksen tekstiä. Tehty Brysselissä Neuvoston puolesta Puheenjohtaja LIITE Luonnos: sosiaaliasiain työryhmän perustamisesta ... tehty Euroopan yhteisöjen ja niiden jäsenvaltioiden sekä Marokon kuningaskunnan välisen assosiaationeuvoston päätös N:o 2000 ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen [2], [2] EYVL L 70, 18.3.2000. sekä katsoo, että sopimuksen 73 artiklassa määrätään työryhmän perustamisesta arvioimaan sopimuksen VI osaston 1-3 luvun määräysten täytäntöönpanoa, ON PÄÄTTÄNYT SEURAAVAA: 1 artikla Perustetaan Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro-Välimeri-sopimuksen 73 artiklan mukaisesti sosiaaliasiain työryhmä, jonka tarkoituksena on arvioida jatkuvasti ja säännöllisesti sopimuksen VI osan 1-3 luvun määräysten täytäntöönpanoa. 2 artikla Työryhmä on toimivaltainen seuraavilla aloilla: 1) kansallisuuteen perustuvan syrjinnän kieltämistä koskevan periaatteen noudattaminen marokkolaisten ja kunkin jäsenvaltion työntekijöiden välillä työolojen, palkkauksen ja irtisanomisen osalta samoin kuin sosiaaliturvan (sellaisena kuin se on sopimuksessa määritelty) alalla, 2) sopimuksen 65-68 artiklassa tarkoitettujen sosiaaliturvaa koskevien määräysten soveltaminen, 3) sosiaalialan vuoropuhelu sopimuksen 69 artiklan mukaisesti, ja 4) sopimuksen 71 artiklassa tarkoitetut sosiaalialan yhteistyötoimet. 3 artikla Puheenjohtaja kutsuu työryhmän koolle osapuolten yhteisestä sopimuksesta. Kokoukset pidetään vuorotellen Brysselissä ja Marokossa. 4 artikla Työryhmän puheenjohtajana toimii vuorotellen sen osapuolen edustaja, joka hoitaa assosiaationeuvoston puheenjohtajuutta. 5 artikla 1) Puheenjohtaja laatii alustavan asialistan kutakin kokousta varten. Kokouskutsu ja alustava asialista toimitetaan työryhmän jäsenille viimeistään 20 päivää ennen kokouksen alkamista. 2) Alustavalle asialistalle otetaan asiat, joiden listalle ottamista koskevan pyynnön ja niihin liittyvät asiakirjat puheenjohtaja on saanut joltakin ryhmän jäseneltä vähintään 21 päivää ennen kokouspäivää. 3) Ryhmä vahvistaa asialistan kunkin kokouksen alussa. Asialistalle voidaan tässä vaiheessa lisätä jokin asia, joka ei sisälly alustavaan asialistaan, jos yhteisö ja sen jäsenvaltiot sekä Marokko niin sopivat. 6 artikla Työryhmä koostuu Euroopan yhteisöjen jäsenvaltioiden, Marokon ja Euroopan yhteisöjen komission virkamiehistä, joita avustavat Euroopan unionin neuvoston pääsihteeristön virkamiehet. Sihteeristön tehtävistä huolehtivat Euroopan unionin neuvoston pääsihteeristön virkamies ja Marokon hallituksen virkamies yhdessä. Jos osapuolet ovat yhtä mieltä siitä, että erityisasiantuntijoiden läsnäolo tai osallistumien on erityisten tietojen saamiseksi tarpeen, työryhmä voi kutsua tällaisia asiantuntijoita itse määrittelemiinsä tarkoituksiin. 7 artikla Työryhmä laatii kustakin kokouksestaan kertomuksen assosiaationeuvostolle ja voi toimittaa sille luonnoksia tai ehdotuksia päätöksiksi ja/tai suosituksiksi. 8 artikla Tämä päätös tulee voimaan sen tekopäivänä. Tehty Brysselissä Assosiaationeuvoston puolesta Puheenjohtaja